Els+bacteris+del+iogurt

=Orientacions per al professorat=

Aquesta pràctica es realitza en dos sessions. En una d'elles es fa la observació dels bacteris i en la següent s'elabora iogurt. Cal tenir en compte que per realitzar la observació dels bacteris cal utilitzar un microscopi que permeti la observació a 1000 auments (serà necessari l'ús d'oli d'immersió). =Guió per a l'alumnat=

1.Introducció
Què et ve al cap quan sents parlar de bacteris? Potser alguna cosa que provoca una malaltia? Sabies que hi ha molts bacteris diferents i molts d'ells ens són beneficiosos? Fins i tot poden donar-nos un cop de mà a la cuina... Avui veurem al microscopi els bacteris que viuen al iogurt, i el pròxim dia veurem com són capaços de produir-lo a partir de la llet.

2.Objectius
1.- Observar la morfologia de dos tipus de microorganismes que conviuen. 2.- Observar microorganismes "benignes" per l'home. 2.- Elaborar iogurt a partir dels microorganismes observats.

3.Coneixements Previs
El iogurt s'obté a partir de la fermentació de la llet. Els bacteris responsables de la fermentació són els Lactobacillus i els Streptococcus. Tots dos amb formes ben diferents que poden observar-se al microscopi. Tots dos produeixen àcid làctic a partir de la lactosa de la llet. D'aquí el gust àcid del iogurt. Com el seu nom indica, els Lactobacillus són bacils (tenen forma de bastó) i els Streptococcs són cocs (tenen forma esfèrica). Aquests últims s'uneixen per parelles o formant fileres.

4.Materials

 * Iogurt
 * Microscopi òptic
 * Porta i cubreobjectes
 * Alcohol
 * Blau de metilè (colorant)
 * Cubeta de tinció
 * Paper de filtre
 * Flascó rentador
 * Comptagotes
 * Escuradents
 * Bec de Bunsen

5.Procediments
1. Amb un escuradents, agafem una **petita** porció de iogurt. 2. Posem una gota d'aigua al portaobjectes i hi fem rodolar l'escuradents a sobre. 3. Escalfem a la flama (__sempre sobre la flama, mai dintre de la flama__) fins que s'assequi la mostra. 4. Hi posem unes gotes d'alcohol per tal d'eliminar el greix del iogurt. Deixem actuar uns segons i després escorrem l'excés d'alcohol. Deixem assecar a l'aire. 4. Posem el portaobjectes a la cubeta de tinció i afegim a la preparació unes gotes de blau de metilè. Deixem actuar durant 2 o 3 minuts. 5. Eliminem l'excés de colorant inclinant el portaobjectes i rentant amb aigua fins que no tregui color. Assequem el porta amb paper de filtre. 6. Coloquem una gota d'aigua sobre la preparació i tapem amb el cubre. 7. Observem la preparació al microscopi començant amb l'objectiu de menys augment.

6.Activitats
a) Identifica cada tipus de bacteri a la mostra i fes-ne un dibuix de cadascun tot indicant els augments. b) Busca informació sobre aquests dos microorganismes tot indicant quin és el seu hàbitat natural i quins beneficis ens aporten. c) Busca la recepta per elaborar iogurt. Escriu el procediment i els materials necessaris per fer-ho. Poseu-vos d'acord per portar el material amb la resta de companys del grup per la següent sessió de laboratori. d) Explica, aplicant el que saps sobre els bacteris del iogurt, perquè al desenvolupar la recepta obtenim el iogurt. e) Explica per què cal aplicar calor per obtenir el iogurt. f) Fes una recerca sobre altres bacteris que participin en l'obtenció d'algun aliment.

=Referències=